armvectores/hy_wikipedia_2023 huggingface dataset:
Քալքվա

Քալքվա (վրաց.՝ ქალქვა), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 124 մարդ։


== Ծանոթագրություններ ==
Կոմյոդիենհաուս

Կոմյոդիենհաուս (գերմ.՝ Das Komödienhaus, Comoedienhaus), թատրոնի փայտե շենք Վիբորգում, որը գոյություն է ունեցել 18-րդ դարի վերջին` 19-րդ դարի առաջին կեսերին։


== Պատմություն ==
18-րդ դարի վերջին Ֆինլանդիան բաժանվեց Շվեդիայի և Ռուսական կայսրության միջև։ Եթե շվեդական Ֆինլանդիայում առաջատար պաշտոնները զբաղեցնում էին շվեդախոս ազնվականներն ու վաճառականները, ապա ռուսական (հին) Ֆինլանդիայում՝ Վիբորգի կուսակալությունում, ավելի ուշ՝ Ֆինլանդիայի նահանգում, ինչպես նաև Օսթզեական նահանգներում, գերմանացիները մեծ ազդեցություն ունեին, և գերմաներենը համարվում էր պաշտոնական գործավարության լեզու։ Այդ պատճառով էլ Վիբորգում հյուրախաղերով հիմնականում հանդես էին գալիս գերմանախոս թատերախմբերը։ Վիբորգյան դատական նյութերու, թատրոնի շենքի մասին հիշատակումները սկսվել են 1751 թվականից, սակայն, ըստ հետազոտողների, դա չի նշանակում, որ դրանք վերաբերում են հատուկ թատերական կարիքների համար կառուցված շենքին։ Վիբորգում 18-րդ դարի երկրորդ կեսին կառուցված Ֆինլանդիայի առաջին փայտե թատրոնի շենքի` Կոմյոդիենհաուսի շինարարությունը կապվում է նահանգապետ Նիկոլայ Էնգելհարդտի անվան հետ։ Շենքը գտնվում էր Վիբորգի Կրոն-Սանկտ-Աննա ամրոցի տարածքում։ 18-րդ դարի վերջին Վիբորգում բեմադրվում էին գերմաներեն և ռուսերեն լեզուներով ներկայացումներ, որին հաճախում էին քաղաքաբնակները և կայազորային սպաները։ Քաղաքում չկար պրոֆեսիոնալ թատերական կոլեկտիվ։ Հյուրընկալվող թատերախմբերի կատարումներից բացի, շենքում կազմակերպվում էին պարահանդեսներ և դիմակահանդեսներ, որի հետ կապված երբեմն շենքը անվանում էին նաև Masqueradenhus: Պարահանդեսների և աշխարհիկ երեկոների կազմակերպման ժամանակ նստարանները հավաքվում էին։   
1809 թվականին Մեծ դքսության կարգավիճակ ստացած շվեդական Ֆինլանդիան մտավ Ռուսական կայսրության կազմի մեջ։ Ալեքսանդր I կայսեր 1812 թվականի հրամանագրով, ֆիննական նահանգը, կրկին վերանվանվեց վիբորգյան և կցվեց Ֆինլանդիայի Մեծ Դքսությանը։ Հետևաբար, նահանգում շվեդերենը դարձավ պաշտոնական գործավարական լեզու, շվեդախոս քաղաքային շերտերի դերը կրկին աճեց, և գերմանախոս թատերախմբերի հետ մեկտեղ շվեդախոս թատերախմբերը սկսեցին պարբերաբար հաճախել Վիբորգ։ Թատրոնի փայտե շենքը գոյություն է ունեցել մի քանի տասնամյակ, մինչև 1832 թվականը` Վիբորգի կենտրոնում քարե թատրոնի և «հավաքույթների տան» կառուցումը։


== Ծանոթագրություններ ==


== Գրականություն ==
Sven Hirn: Alati kiertueella: teatterimme varhaisvaiheet vuoteen 1870. Helsinki: Yliopistopaino, 1998. ISBN 951-570-377-8
Pentti Paavolainen, Aino Kukkonen: Näyttämöllä: teatterihistoriaa Suomesta. Helsinki: WSOY, 2005. ISBN 951-0-28527-7
Ազիզլու (այլ կիրառումներ)

Ազիզլու, կարող է վերաբերել՝

Ազիզլու - գյուղ Արևմտյան Հայաստանում, Խարբերդի վիլայեթի Չմշկածագի գավառում
Ազիզլու - գետակ Սևանա լճի ավազանում, Սոթք գետի ձախակողմյան վտակը
Հովհաննես Նավակատիկյան

Հովհաննես Ալեքսանդրի Նավակատիկյան (նոյեմբերի 5, 1888(1888-11-05), Ախալցխա - սեպտեմբերի 29, 1952(1952-09-29), Երևան, Հայկական ԽՍՀ, ԽՍՀՄ), հայ խորհրդային ֆիզիկոս և մաթեմատիկոս, մանկավարժ, պրոֆեսոր (1930)։


== Կենսագրություն ==
Հովհաննես Նավակատիկյանը ծնվել է 1888 թվականի նոյեմբերի 5-ին Վրաստանի Ախալցխա քաղաքում։ Ավարտել է Դերբենդի ռեալական ուսումնարանը (1909) և Մոսկվայի համալսարանի ֆիզիկամաթեմատիկական ֆակուլտետը (1913)։ 1914 թվականից 1918 թվականներին սովորել է Գյոթինգենի համալսարանում։ 1918 թվականից 1921 թվականներին աշխատել է Աստրախանի ուսուցչական սեմինարիայում և ժողովրդական կրթության ինստիտուտում։ 1921 թվականից աշխատել է Երևանի համալսարանում, 1933 թվականից 1938 թվականներին եղել է ընդհանուր ֆիզիկայի ամբիոնի առաջին վարիչը, 1933 թվականից 1934 թվականներին՝ ֆիզիկամաթեմատիկական ֆակուլտետի դեկան, 1933 թվականից 1935 թվականներին՝ համալսարանի պրոռեկտոր։ 1941 թվականից 1943 թվականներին աշխատել է Ղազախստանում որպես ուսուցիչ, 1944 թվականից 1951 թվականներին եղել է Հյուսիս-Օսեթական մանկավարժական ինստիտուտի (Օրջոնիկիձե) ֆիզիկայի ամբիոնի վարիչ։ Դասավանդել է վերլուծական երկրաչափություն, ընդհանուր ֆիզիկա, օպտիկա և այլն։ Թարգմանել է ֆիզիկայի դպրոցական և բուհական դասագրքեր, կազմել ուսուցողական ձեռնարկներ։ Նավատիկյանի գիտական աշխատանքները վերաբերում են էլեկտրացույցի և որոշ մարմինների էլեկտրականացման պայմանների ուսումնասիրությանը։
1938 թվականին բռնադատվել և աքսորվել է։


== Երկեր ==
Վերլուծական երկրաչափություն, մաս 1, 2, Երևան, 1932, 1937։
Դետերմինանտներ։ Դասախոսություններ, Երևան, ԵՊՀ հրատ., 1922, 56 էջ։


== Ծանոթագրություններ ==
Մենյերի հիվանդություն

Մենյերի հիվանդություն, ախտաբանական վիճակ, արտահայտվում է գլխապտույտի նոպաներով, ականջում աղմուկի զգացումով, լսողության միակողմանի թուլացումով, սրտխառնոցով, փսխումով և հավասարակշռության խանգարումով։ Նկարագրել է ֆրանսիացի բժիշկ Պրոսպեր Մենյերը, 1861 թվականին։ Առավել հաճախ հիվանդանում են 25-40 տարեկանում։ Նոպան կարող է տևել մի քանի ժամից մինչև մի քանի օր և պայմանավորված է անդաստակ֊խխունջային նյարդի ծայրամասային բաժինները սնող արյան անոթների տոնուսի խանգարումներով։ Անմիջական պատճառ կարող է դառնալ նաև ներքին ականջի էնդոլիմֆայի ճնշման բարձրացումը։ Հաճախակի նոպաները կարող են հանգեցնել խլության։ Մենյերի հիվանդության նման վիճակ կարող է նկատվել նաև ուղեղի օրգանների որոշ հիվանդությունների (օրինակ՝ արախնոիդիտի են) դեպքում։ Բուժումը․ ստրիխնինի, պրոզերինի ներարկումներ, ֆիզիոթերապետիկ պրոցեդուրներ (ՈւԲՀ, գալվանական օձիք), բուժական մարմնամարզություն, ներքին ականջի և ուղեղի արյան անոթները լայնացնող (պիլոկարպին, նիկոտինաթթու, պապավերին), ուղեղաբնի գրգռականությունն իջեցնող (ծծմբաթթվային ատրոպին, ամինազին, հալոպերիդոլ և այլն) դեղանյութեր, երբեմն՝ վիրաբուժական միջամտություն։


== Ծանոթագրություններ ==
Կարապետ Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Կարապետ (Կարպիս) Գալուստի Ավագյան (նոյեմբերի 1, 1908(1908-11-01) կամ սեպտեմբերի 1, 1908(1908-09-01), Վառնա, Բուլղարիա - հուլիսի 11, 1967(1967-07-11), Բուխարեստ, Ռումինիա), հայ ջութակահար, մանկավարժ։


== Կենսագրություն ==
Ծնվել է սեպտեմբերի 1-ին 1908 թվականին, Վառնայում (Բուլղարիա)։ Ավարտել է Բուխարեստի պետական կոնսերվատորիան։ 1940-1948 թվականներին եղել է Զինվորական երաժշտական ինստիտուտի, 1949 թվականից Չ. Պորումբեսկուի անվան պետական կոնսերվատորիայի (Բուխարեստ) պրոֆեսոր, 1962 թվականից՝ նաև լարային գործիքների ամբիոնի վարիչ։ Հրատարակել է ջութակի նվագի կատարելագործման ձեռնարկ։ Նրան աշակերտել են ԱՄՆ-ից, Շվեդիայից, Ֆինլանդիայից, Չինաստանից, Շվեյցարիայից և այլ երկրներից եկած ջութակահաբներ։ Ավագյանը եղել է Պյոտր Չայկովսկու, Ջ. էնեսկուի անվան միջազգային մրցույթների ժյուրիի անդամ, հրավիրվել է ջութակի դասընթացներ վարելու Սիենայում (Իտալիա) և Ստոկհոլմում։ Երաժշտական մշակույթին մատուցած ծառայությունների համար Ավագյանը պարգևատրվել է ՌՍՀ շքանշաններով։ Նա իր մասնակցությունն է բերել նաև հայ գաղթավայրի մշակութային միջոցառումներին։ 1969 թվականից, Բուխարեստում, Ավագյանի ապրած տանը, բացվել է տարբեր երկրների ու ժամանակների գեղարվեստական հազվագյուտ առարկաների՝ նրա հավաքածուի ցուցահանդես-թանգարանը։ Գրել է աշխատություններ Կրեյցերի, Ռոդեի, Ֆիորիլոյի, Սազասի, Ի. Բախի, Ջորջե Էնեսկուի ստեղծագործությունների վերաբերյալ։ Մահացել է 1967 թ. հուլիսի 11-ին, Բուխարեստում։ 


== Ծանոթագրություններ ==
Սոյգա (Վիչերգայի վտակ)

Անվան այլ կիրառումների համար տե՛ս՝ Սոյգա (այլ կիրառումներ)Սոյգա  (ռուս.՝ Сойга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի աջ ափին՝105 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023979
Հիդրոլոգիական ուսումնասիրությունների կոդը - 103002397
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեմեշով (գյուղ, Գորոխովի շրջան)

Լեմեշով (ուկրաիներեն՝ Лемешів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Լեմեշով գյուղում բնակվում էր 513 մարդ։ Բնակավայրը զբաղեցնում է 8838 կմ² տարածք։ Բնակչության խտությունը կազմում էր 58,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անխելա Պոնսե

Անխելա Մարիա Պոնսե Կամաչո (անգլ.՝ Ángela Maria Ponce Camacho, ի ծնե` Անխել Մարիո Պոնսե Կամաչո անգլ.՝ Ángel Mario Ponce Camacho, հունվարի 18, 1991(1991-01-18), Պիլաս), իսպանացի մոդել, «Միսս Իսպանիա 2018» գեղեցկության մրցույթի հաղթող։ Պոնսեն պատմության մեջ մտել է 2018 թվականի հունիսի 29-ին` դառնալով առաջին տրանսգենդեր կինը, որը հաղթել է «Միսս Իսպանիա» մրցույթը։ Ներկայացրել է իր երկիրը «Միսս Տիեզերք 2018» մրցույթում և եղել է առաջին տրանսգենդեր կինը, որը հավակնել է այդ տիտղոսին, սակայն չի անցել եզրափակիչ։


== Գործունեություն ==
Պոնսեն առաջին անգամ գեղեցկության մրցույթի մասնակցել է 2015 թվականին և հաղթել «Միսս Կադիս 2015» տիտղոսը։ Դրանից հետո նա ներկայացրել է Կադիսը «Միսս Իսպանիա 2015» մրցույթում, բայց մրցանակային տեղ չի զբաղեցրել։ 2018 թվականի հունիսի 29-ին Պոնսեն մասնակցել է «Միսս Իսպանիա 2018» մրցույթին և հաղթել այդ տիտղոսը` դառնալով այն հաղթած առաջին տրանսգենդեր կինը։ Ներկայացրել է Իսպանիան Բանգկոկում անցկացված «Միսս Տիեզերք 2018» մրցույթի եզրափակչում, բայց մրցանակային տեղ չի գրավել։


== Ծանոթագրություններ ==
Գիրք առաքինութեանց (164, Պետրոս Արագոնացի)

Անվան այլ կիրառումների համար տե՛ս՝ Գիրք առաքինութեանց (այլ կիրառումներ)Գիրք առաքինութեանց (164), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 164 թվի տակ։ Աշխատության հեղինակը Պետրոս Արագոնացին է։ Ձեռագիրը գրվել է 15-րդ դարում։ Գրված է թղթի վրա, որը ունի 23.5x16 չափս։ Ձեռագիրը կազմված է 213 թերթից։ Գրված է երկարասյուն, բոլորագրով։ Պահպանակը գրված է մագաղաթի վրա վրա՝ ուղղագիծ երկաթագրով, Ճաշոց։ Կազմ՝ կաշեպատ տախտակ։ Հիշատակարաններ 47 տող, հետագայի 213բ (1702 թվական)։


== Բովանդակություն ==
Գր․ Նիւսացւոյ Խոսք յինն երանութւինսն։


== Ծանոթագրություններ ==
Պարանյակե

Պարանյակե (ֆիլիպ․՝ Lungsod ng Parañaque), քաղաք Ֆիլիպիններում։ Մտնում է Մանիլայի ագլոմերացիայի կազմի մեջ։ Խոշոր առևտրային կենտրոն է։


== Պատմություն ==
Պարանյական հիմնադրվել է 1572 թվականի նոյեմբերին ավգուստինյան միաբանության վանականների կողմից։ Ծովին մոտ գտնվելու շնորհիվ՝ Պարանյակեն մեծ դեր է խաղացել Ֆիլիպինների՝ Չինաստանի, Ինդունեզիայի և այլ պետությունների հետ առևտրային հարաբերություններում։ Մի քանի անգամ Պարանյակեն անցել է իսպանական կառավարության կողմը, չնայած դրան այն դարձել է առաջին քաղաքներից մեկը, որոնք սատարել են Ֆիլիպիպինյան հեղափոխությանը, որն ուղղված էր Իսպանիայի գաղութային քաղաքականության դեմ։ Ֆիլիպիններում ամերիկացիների իշխանության ժամանակ, Պարանյակեն դարձել է առաջին քաղաքներից մեկը, որն ստացել է քաղաքային ինքնավարություն։
Երկրորդ համաշխարային պատերազմի ընթացքում քաղաքում գործել են պարտիզանական մի քանի ջոկատներ, որոնք օգնել են Ֆիլիպինների  ազատագրմանը։
Պարանյակեն հայտնի է նաև ողբերգական իրադարձություններով։ 1983 թվականին այստեղ սպանվել է Բենիգնո Ակինոն՝ երկրի նախագահ Կորասոն Ակինոյի ամուսինը։


== Սահմաններ և տարածք ==
Պարանյակեն հյուսիսում սահմանակցում է Պասայ քաղաքին, հյուսիս-արևելքում՝ Տագիգին, հյուսիս-արևմուտքում՝ Մունտինլուպային, հարավ-արևմուտքում՝ Լաս-Պինիասին։ Արևմուտքում քաղաքի ափերն ողողում են Մանիլական ծովածոցի ջրերը։


== Կլիմա ==
Կլիման արևադարձային է վառ արտահայտված կլիմայական երկու եղանակներով՝ խոնավ (հուլիսից սեպտեմբեր) և չոր (հոկտեմբերից հուլիս)։

Տարեկան միջին տեղումների քանակը՝1822 մմ։
Օրվա միջին առավելագույն ջերմաստիճանը՝34,4 °C։


== Հետևանքներ ==
Ըստ 2010 թվականի տվյալների՝ բնակչության թվաքանակը կազմում է 588 126 մարդ․ 


== Տրանսպորտ ==
Հենց Պարանյակեում տեղակայվեց Մանիլայի միջազգային օդանավակայանը, որը կրում է Բենինգո Ակինոյի անունը։


== Տեսարժան վայրեր ==
Սուրբ Էնդրյուի եկեղեցի՝ քաղաքի գլխավոր տեսարժան վայրերից մեկը։ Եկեղեցին կառուցվել է 16-րդ դարի վերջին։ Այնտեղ մինչ օրս պահպանվել է Նուեստրա Սենյորա դել Բուեն Սուչեսոի նկարը, որը եղել է Պարանյակե քաղաքի հովանավորը։ Մարիամ Աստվածածնի երրորդ ամենահին նկարն է Ֆիլիպիններում։
Սուրբ Մկրտչի կոնգրեգացիայի եկեղեցի` Ֆիլիպինների ամենամեծ եկեղեցիներից մեկը։
Սան Դիոնիիո մատուռ,
Քաղաքապետարանի շենք։


== Քույր-քաղաքներ ==
 Իլոիլո, Իլոիլո
 Բակոլոդ, Արևմտյան Նեգրոս
 Տանգուբ, Արևմտյան Միսամիս
 Լաս Պինյաս


== Ծանոթագրություններ ==
Կոպերդան

Կոպերդան  (ռուս.՝ Копердан), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նեա գետի ձախ ափից 8 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018662
Կոդը ըստ հիդրոլոգիական հետազոտության (ՌԴ) — 103001866
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ուսիչևսկիե Բուդկի

Ուսիչևսկիե Բուդկի (ուկրաիներեն՝ Усичівські Будки), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1946 թվականին։
2001 թվականի տվյալներով Ուսիչևսկիե Բուդկի գյուղում բնակվում էր 30 մարդ։ Բնակավայրը զբաղեցնում է 5798 կմ² տարածք։ Բնակչության խտությունը կազմում էր 5,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոմովկա (գյուղ, Բոգորոդիցկի շրջան)

Անվան այլ կիրառումների համար տե՛ս՝ ԼոմովկաԼոմովկա (ռուս.՝ Ломо́вка), գյուղ Ռուսաստանի, Տուլայի մարզի Բոգորոդիցկի շրջանի կազմում։
Բնակչությունը 2002 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հասկել շրջան (այլ կիրառումներ)

Հասկել շրջան, կարող է վերաբերել՝

Հասկել շրջան - ԱՄՆ Կանզաս նահանգի 105 վարչական միավորներից մեկը
Հասկել շրջան - ԱՄՆ Տեխաս նահանգի 254 վարչական միավորներից մեկը
Կորակասի (գյուղ, Ալիկովսկի շրջան)

Կորակասի (ռուս.՝ Кораккасы, չուվաշերեն՝ Кораккаси), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քասախի դարավանդներ

Քասախի դարավանդներ, բնապատմական բնության հուշարձան Հայաստանի Հանրապետությունում։ Բնության հուշարձանը գտնվում է Արագածոտնի մարզի Օհանավան գյուղի արևելյան եզրին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Պատկերասրահ ==
Քասախի դարավանդներ

		
		
		
		
		
		


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Չերոկի շրջան (Ալաբամա)

Անվան այլ կիրառումների համար տե՛ս՝ Չերոկի շրջան (այլ կիրառումներ)Չերոկի (անգլ.՝ Cherokee County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.435 կմ² է, բնակչությունը՝ 25.989 մարդ (2010 թ. տվյալներով)։ Շրջկենտրոնն է Սենտր բնակավայրը։ Կազմավորվել է 1836 թ.։


== Աշխարհագրություն ==
ԱՄՆ-ի Մարդահամարի բյուրոյի տվյալներով, շրջանի ընդհանուր մակերեսը կազմում է 1553,9 կմ², որոնցից 1432,6 կմ²-ին ցամաք է, իսկ 121,3 կմ²-ին կամ 7,81 %-ը՝ ջրային տարածություն։


=== Չերոկի շրջանի հարևան շրջանները ===
Չերոկի շրջանը սահմանակցում է՝

Դե-Կալբ շրջան – հյուսիս
Չաթուգա շրջան – հյուսիս-արևելք
Ֆլոյդ շրջան – արևելք
Փոլկ շրջան – հարավ-արևելք
Քլեյբերն շրջան – հարավ
Քալհուն շրջան – հարավ
Էտովա շրջան – արևմուտք


== Բնակչություն ==
2010 թվականի մարդահամարի տվյալներով բնակչության թիվը կազմում էր 25,989 մարդ։ Բնակչության խտությունը կազմում է 18 մարդ/կմ²։
Շրջանի բնակչության ռասայական կազմը՝

սպիտակամորթներ – 92,7 %
սևամորթներ – 4,6 %
բնիկ ամերիկացիներ – 0,5 %
ասիացիներ – 0,2 %
այլ ռասաներ – 0,35 %
երկու կամ ավելի ռասաների ներկայացուցիչներ – 1,5 %
իսպանախոս ժողովուրդներ կամ լատինոամերիկացիներ – 1,2 %:


== Ծանոթագրություններ ==
Տոնաձոր

Տոնաձոր, գետակ Հայաստանի Գեղարքունիքի մարզում։ Սկիզբ է առնում Արեգունի լեռների հարավային լանջերից և Արտանիշ գյուղից արևելքում թափվում Սևանա լիճ։ Երկարությունը՝ 4 կմ։


== Ծանոթագրություններ ==
Գեռնիկա (այլ կիրառումներ)

Գեռնիկա, կարող է վերաբերել՝

Գեռնիկա - քաղաք Իսպանիայի հյուսիսում, Բասկերի երկրում։
Գեռնիկա - Իսպանիայի Հանրապետության պատվերով՝ Փարիզի 1937 թվականի միջազգային ցուցահանդեսին ցուցադրվելու համար, 1937 թվականին Պաբլո Պիկասոյի նկարած կտավը։
Գեռնիկա, 1978 թվականին նկարահանած Էմիր Կուստուրիցայի ֆիլմերց։
Ասկետիզմ

Ասկետիզմ (հուն․՝ ασκεσις, որևէ բանում վարժվող, ճգնավոր), ապրելաձև, որի դեպքում մարդը կամավոր ճնշում է իր հոգևոր ու մարմնական պահանջմունքները, հանձն է առնում նույնիսկ տառապել կրոնական կամ բարոյական «կատարելության» հասնելու համար։ Ասկետիզմի մասնավոր դրսևորումն է ճգնավորությունը։ Ասկետիզմը սաղմնավորվել է դեռևս նախնադարյան հասարակությունում (որպես գոյության ծանր պայմանների դրսևորում), ապա որոշակի զարգացում ստացել արևելյաև, մասնավորապես՝ հնդափոխական կրոններում (բրահմանիզմ, ջայնիզմ, բուդդիզմ), ինչպես նաև հին հունական որոշ կրոնա-փիլիսոփայական ուսմունքներում (օրփիկներ, կինիկներ, պյութագորականներ)։ Ասկետիզմը մեծ տարածում գտավ հատկապես միջնադարում։ Աշխատավորների շրջանում ասկետիզմը երբեմն տիրող դասակարգերի ցոփ ու շվայտ կյանքի դեմ բողոքի արտահայտություն էր։ Ընդհանրապես, ասկետիզմը միշտ էլ եղել է սոցիալական ազատագրության պայքարի բուն նպատակներից։
Թրոմյոյի կամուրջ

Թրոմյոյի կամուրջ (նորվ.՝ Tromøybrua, Tromøybroa), ավտոմոբիլային, հետիոտնային և հեծանվային կախովի կամուրջ, որը հատում է Թրոմյան ծովախորշը (նորվ.՝ Tromøysund)արևելքից դեպի Արենդալ ֆյուլկեն, Սերլանդ կղզին մայրցամաքի հետ։  Կամուրջը հանդիսանում է թիվ 409 ազգային մայրուղու մի մասը (նորվ.՝ Fylkesvei 409):
Կամրջի շինարարությունը նախապատրաստվել է հատուկ հանձնաժողովի կողմից Քրիստիան Ստրեյաի ղեկավարությամբ։  Նախագիծը մշակվել է 1938-1961 թվականներին։ Երկու տարվա ընթացքում շինհրապարակում աշխատել են 50-60 շինարար։ Հանդիսավոր բացումը տեղի է ունեցել 1961 թ.-ի հոկտեմբերի 21-ին։ Կարմիր ժապավենը կտրել է Նորվեգիայի այդ ժամանակվա Տրանսպորտի նախարարը։ Այդ ժամանակ կամուրջը հանդիսացել է Նորվեգիայի ամենամեծ կամուրջը։ Շինարարության ծախսերը կազմել է 7 միլիոն նորվեգական կռոն։


== Բնութագիր և վիճակագրություն ==
Թրոմյոյի կամուրջը 400 մ է, իսկ 12 թռիչքներինը՝ 240 մ։ Այն հանդիսանում է Թրոմյո կղզու և մայրցամաքի միջև կապի միակ միջոցը։ Կղզում բնակվում են շուրջ 6000 մարդ։ Կամուրջը կարող է դիմանալ մինչև 50 տոն ավտոգնացքի ծանրություն։


== Հետիոտնային, հեծանվային արահետ ==
2012 թ.-ին ավարտվեց հետիոտնային և հեծանվային լրացուցիչ գծի կառուցումը։ Նոր երթուղիները կառուցված են երկաթբետոնից և կարող են ապահովել մեծ ծարնաբեռնվածության կրում։ Լայնությունը կազմում է 2,5 մ, բաժանարար գծի բարձրությունը երկու կողմերում 160 սմ է։ Լրացուցիչ երթուղին ապահովեց հեծանվորդների մեծ քանակի շարժը Արենդալից դեպի կղզի։ Շինարարության արժեքը կազմում է 30 միլիոն նորվեգական կրոն։


== Ծանոթագրություններ ==


== Արտաքին հղումներ ==
Tromøybrua(նորվ.)
Մելգունդ ամրոց

Մելգունդ ամրոց, 16-րդ դարի վերականգնված կառույց, որը գտնվում է Շոտլանդիայի Անգուս տարածաշրջանում և ներկայումս մասնավոր բնակավայր է։
Ենթադրվում է, որ այս ամրոցը կառուցվել է 1543 թվականին կարդինալ Դեյվիդ Բիթոնի հրամանով և ծառայել է որպես բնակավայր վերջինիս ու իր սիրուհի Մարգարեթ Օջիլվիի համար։  Սակայն պրոֆեսոր Չառլզ ՄքԿինը պնդում է, որ 1540-ականների աշխատանքը ավելի վաղ գոյություն ունեցած կառույցի վերաձևավորումն է եղել։ Ամուսնության բերումով հետագայում փոխանցվել է Միտոյի կոմսերին, որոնց շնորհվել է Մելգունդի դերկոմսերի տիտղոսը, որն էլ ներկայումս կրում է այդ կոմսության ժառանգորդը։ Կառույցը նմանեցվել է 16-րդ դարի թևին, որն ավելացվել է 15-րդ դարավերջին կառուցված աշտարակին (2), թեև իրականում այն կառուցվել է 16-րդ դարի կեսին։ 1990-1996 թվականների ընթացքում ամրոցում իրականացվել են հնէբանական հետազոտություններ։ Երկար ժամանակ գտնվել է կիսաքանդ վիճակում, բացակայել է տանիքը, մինչև որ վերանորոգվել է Բենջամին Տինդոլի ճարտարապետների կողմից։


== Ծանոթագրություններ ==

2.  Castles of Grampian & Angus, Mike Salter 1995
Ռաֆայել Բենիտես

Ռաֆայել «Ռաֆա» Բենիտես Մաուդես (իսպ.՝ Rafael  Benitez Maudez, ապրիլի 16, 1960(1960-04-16), Մադրիդ, Իսպանիա), իսպանացի նախկին ֆուտբոլիստ, մարզիչ։ Այժմ գլխավորում է անգլիական «Նյուքասլ Յունայթեդ» ֆուտբոլային ակումբը։ Ժամանակին գլխավորել է «Վալյադոլիդ», «Օսասունա», «Էստրեմադուրա», «Տեներիֆե», «Վալենսիա», «Լիվերպուլ», միլանյան «Ինտեր»,լոդոնյան «Չելսի» և իտալական «Նապոլի» ակումբները։
«Վալենսիայի» պատմության մեջ ամենահաջողակ մարզիչն է, որը կարողացել է ակումբի ղեկավարման 3 տարիների ընթացքում 2 անգամ չեմպիոն դառնալ և 1 անգամ նվաճել ՈւԵՖԱ-ի գավաթը։ Մեկն է այն երեք մարզիչներից (որոնց թվում են Բոբ Փեյսլին և Ժոզե Մոուրինյոն), որոնց հաջողվել է նվաճել ՈւԵՖԱ-ի գավաթը, ապա հաջորդ մրցաշրջանում հաղթել Չեմպիոնների լիգայում։ Նա եղել է «Լիվերպուլի» երկրորդը մարզիչը (Ջո Ֆեգանից հետո), որը կարողացել է հաղթանակով ավարտել Չեմպիոնների լիգան ակումբի ղեկավարման առաջին իսկ մրցաշրջանում։
2013 թվականին Բենիտեսը դարձավ Եվրոպայի լիգայի երկակի մրցանակակիր՝ նվաճելով տիտղոսը լոնդոնյան «Չելսիի» հետ։


== Նապոլի ==
2013-ին Բենիտեսը գլխավորեց Իտալական Նապոլին:Առաջին մրցաշրջանում նեապոլցիները կարողացան դառնալ Իտալիայի գավաթի հաղթող՝ հաղթելով Ֆիորենտինային 3-1 հաշվով։ Իսկ հաջորդ մրցաշրջանում նեապոլցիները կարողացան հաղթել ազգային գավաթը։2 մրցաշրջան անցկացնելուց հետո Բենիտեսը հեռանում է Իտալիայից 2015 թվականին։


== Ռեալ Մադրիդ ==
2015 թվականին Նապոլիից հեռանալով՝ հունիսին Բենիտեսը գլխավորում է Մադրիդի Ռեալը։ Մրցաշրջանի առաջին հատվածը վատ դասավորվեց Ռեալի համար։ Առաջին խաղում նրանք չկարողացան հաղթել Լա Լիգայի նորեկ Սպորտինգին։ Իսկ հետո խայտառակ պարտություն կրեցին իրենց գլխավոր հակառակորդ Բարսելոնա ՖԱյից պարտվելով 4-0 հաշվով։ Նաև պարտություն կրեցին Սևիլյա ՖԱյից և Վիլյեռեյալից։ Նաև չեն կարողացել հաղթել Ատլետիկո Մադրիդին և Վալենսիաին՝ այդ խաղերում գրանցվել է ոչ-ոքի արդյունք։ ԵՎ այդ իսկ պատճառով Բենիտեսին հեռացրեցին զբաղեցրած պաշտոնից 2016 թվականի հունվարի 4-ին։ ԵՎ նրան փոխարինում է լեգենդար Զինեդին Զիդանը։


== Ծանոթագրություններ ==
Ռոբերտ Միրաք

Ռոբերտ Միրաք (անգլ.՝ Mirak Robert, 1888), հայ պատմաբան (ԱՄՆ)։ Բոստոնի համալսարանի պրոֆեսոր։


== Կենսագրություն ==
Ավարտել է Օքսֆորդի համալսարանին կից Ուիլյամս քոլեջը, Հարվարդի համալսարանը, որտեղ պաշտպանել է դոկտորական դիսերտացիան՝ նվիրված ԱՄՆ-ի հայ համայնքի պատմությանը (մինչև 1915 թվականը)։
Գրել է հոդվածներ ամերիկահայերի կենսագործունեության տարբեր հարցերի վերաբերյալ։ «Երկու երկրների միջև բզկտված, հայերն Ամերիկայում (1890 թվականից մինչև Առաջին համաշխարհային պատերազմը)» (1983) աշխատության մեջ հանգամանորեն վերլուծել է հայերի վիճակը Արևմտյան Հայաստանում, նրանց տարագրության պատճառ դարձած օսմանյան կառավարող շրջանների ազգային խտրականության և ցեղասպանության քաղաքականությունը, ԱՄՆ-ում հայերի՝ միջավայրին հարմարվելու գործընթացները, հայրենիք վերադառնալու նրանց մշտական ձգտումը։


== Երկեր ==
Torn between Two Lands, Armenians in America. 1890 to World Wart, Published by The Harvard University Press , 1983 1st edition with 364 pages


== Ծանոթագրություններ ==
(3948) Բոր

(3948) Բոր (անգլ.՝ Bohr), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 15-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,262187 ա. մ., առավելագույնը մոտենում է 1,8229 ա. մ. հեռավորության վրա և հեռանում 2,7015 ա. մ.։ Արեգակի շուրջ մեկ ամբողջական պտույտ է կատարում 1242,77 երկրային օրվա ընթացքում, իր ուղեծրով շարժվելով միջինում 0,289675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3948) Բոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (315401-315500)

Աստերոիդների ցանկ (315301-315400)  • Աստերոիդների ցանկ  • Աստերոիդների ցանկ (315501-315600)
 Աստերոիդների ցանկ (315301-315400)  • Աստերոիդների ցանկ  • Աստերոիդների ցանկ (315501-315600)
Կանգուռիստի

Կանգուռիստի (էստ․՝ Kanguristi), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5744) Յորիմասա

(5744) Յորիմասա (անգլ.՝ Yorimasa), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 14-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 2,221223 ա. մ., առավելագույնը մոտենում է 1,9117 ա. մ. հեռավորության վրա և հեռանում 2,5307 ա. մ.։ Արեգակի շուրջ մեկ ամբողջական պտույտ է կատարում 1209,17 երկրային օրվա ընթացքում, իր ուղեծրով շարժվելով միջինում 0,297725 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5744) Յորիմասա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաչ և բոց

Խաչ և բոց, 1968 թվականից Միավորված մեթոդիստական եկեղեցու (անգլ.՝ United Methodist Church) պաշտոնական խորհրդանիշ։


== Պատմություն ==
Ընդունվել է  Մեթոդիստական եկեղեցու և Ավետարանական միաբանության միաձուլումից անմիջապես հետո, խորհրդանիշը Միավորված մեթոդիստական եկեղեցին կապում է Աստծուն՝   Հիսուս Քրիստոսի (խաչ) և Սուրբ Հոգու (բոց) միջոցով։ Բոցը՝ Հոգեգալուստի հիշատակումն է, երբ վկաները միավորվեցին Սուրբ Հոգու զորությամբ և տեսան «կրակի նման լեզուներ» (Գործք 2:3)։ «Երկու լեզուները բոցի մեջ» կարող է խորհրդանշել նաև երկու դավանանքների միություն։ Երկու առանձին բոցերը ներկայացնում են Ավետարանական միաբանությունը և Մեթոդիստական եկեղեցին, որոնք միավորվել են` կազմավորելով Միավորված մեթոդիստական եկեղեցին։


== Օգտագործում ==
«Խաչ և բոց»–ը 1971 թվականին գրանցվել է ապրանքային նշան (սխալ օգտագործումը կանխելու նպատակով) և պաշտոնապես նախատեսված է միայն Միավորված մեթոդիստական գործակալությունների, այդ թվում՝ տեղական եկեղեցիների համար։


== Տես նաև ==
Հայկական խաչ
Լատինական խաչ
Լոթարինգիական խաչ


== Ծանոթագրություններ ==


== Արտաքին հղումներ ==
The Cross and Flame: A Personal Memoir at GCFA
Death of Creator of UM Cross and Flame Logo at The Church on the Cape
Միրվեթի

Միրվեթի (վրաց.՝ მირვეთი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 60 մետր բարձրության վրա։ Բաթումից 19 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 57 մարդ։


== Ծանոթագրություններ ==
Ռիու Բրիլիանտի

Ռիու Բրիլիանտի (պորտ.՝ Rio Brilhante), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևմտյան մասում։ Մտնում է Դոռադուսի գավառի կազմի մեջ։ Բնակչությունը կազմում է 38.186 մարդ՝ 2020 թվականի տվյալներով։ Գրավում է 3 987,529 կմ² տարածք։ Բնակչության խտությունը՝ 6,66 մարդ/կմ²։
Քաղաքի տոնը նշվում է սեպտեմբերի 26-ին։


== Պատմություն ==
Քաղաքը հիմնադրվել է 1929 թվականին։


== Վիճակագրություն ==
Համախառն ներքին արտադրանքը կազմել է 318.792.000,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11.888,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,747 (տվյալները ՄԱԿ-ի զարգացման ծրագրի)։


== Ծանոթագրություններ ==
Լև Օբորին

Լև Նիկոլաևիչ Օբորին (սեպտեմբերի 11, 1907(1907-09-11), Մոսկվա, Ռուսական կայսրություն - հունվարի 5, 1974(1974-01-05), Մոսկվա, ԽՍՀՄ), խորհրդային դաշնակահար։ ԽՍՀՄ ժողովրդական արտիստ (1964)։
1926 թվականին ավարտել է Մոսկվայի կոնսերվատորիան Կ. Ն. Իգումնովի դասարանը։ Օբորինը խորհրդային կատարողներից առաջինն է մասնակցել միջազգային մրցույթի (1-ին մրցանակ Շոպենի անվան դաշնակահարների միջազգային 1-ին մրցույթում, Վարշավա, 1927)։ 1928 թվականից դասավանդել է Մոսկվայի կոնսերվատորիայում (1935 թվականից՝ պրոֆեսոր, 1954-1959 թվականներին և 1965 թվականից՝ դաշնամուրի ամբիոնի վարիչ)։ Հանդես է եկել որպես մենակատար և Դ. Ֆ. Օյստրախի և Ս. Ն. Կնուշևիցկու հետ՝ անսամբլներում։ Օբորինի նվագն աչքի է ընկել մտահղացումների հստակությամբ, զգացմունքների անկեղծությամբ և ջերմությամբ։ Օբորինը խորհրդային կոմպոզիտորների մի շարք երկերի, այդ թվում՝ Ա. Խաչատրյանի դաշնամուրի կոնցերտի (իրեն նվիրված), առաջին կատարողն է։ ԽՍՀՄ պետական մրցանակ (1943)։ Պարգևատրվել է Լենինի 2 և 2 այլ շքանշաններով։


== Ծանոթագրություններ ==
Ձեռքի և սրտի առաջարկություն

Ձեռքի և սրտի առաջարկություն, իրադարձություն, երբ մի մարդ գաղտնի, անձնական խոսակցության ժամանակ խնդրում է մյուսին՝ իրենց միջև ամուսնական միություն կնքելու և ընտանիք կազմելու մասին։ Եթե առաջարկությունն ընդունվում է, դա նշանակում է՝ հաջորդ քայլը պետք է լինի նշանադրությունը։ Հաճախ ձեռքի և սրտի առաջարկությունն ուղեկցվում է հատուկ արարողակարգով՝ հաճախ ամուսնական մատանի նվիրելով և խնդրանքով՝ պատասխանելու հետևյալ հարցին. «Դու ինձ հետ կամուսնանա՞ս»։ Արևմտյան մշակույթում ավանդաբար տղամարդն է առաջարկություն անում իր ընկերուհուն, այլ ոչ թե հակառակը։ Տղամարդն առաջարկությունն անում է աղջկա առջև կանգնած՝ մեկ ծնկի վրա հենված, մատանին դնում է աղջկա մատին և ոչ թե ուղղակի հանձնում նրան։ Հաճախ այդ առաջարկությունն անակնկալ է լինում։
Ձեռքի և սրտի առաջարկությունը նախորդում է սիրատածմանը, որի շարունակությունն ամբողջ աշխարհում տարբերակվում է։
Արևմտյան մշակույթում գոյություն ունեն հատուկ ավանդույթներ, որոնց համաձայն՝ կինը կարող է առաջարկություն անել տղամարդուն։ Միացյալ Թագավորությունում և Իռլանդիայում նահանջ տարվա փետրվարի 29-ին կինը կարող է առաջարկություն անել իր զուգընկերոջը, և նա չի կարող մերժել։ Լինելով միապետ՝ Միացյալ Թագավորության Վիկտորիա թագուհին ինքն առաջարկություն արեց արքայազն Ալբերտ Սաքսեն Կոբուրգ Գոթացուն Նմանատիպ ավանդույթ գործում է նաև Ֆինլանդիայում, բայց այսպիսի պայմանով. եթե տղամարդը մերժում է իրեն համակրող կնոջը, ապա պարտավոր է այդ կնոջ համար գնել այնքան կտոր, որ դրանից հնարավոր լինի մեկ կիսաշրջազգեստ պատրաստել։ Այդպիսի դեպքեր հանդիպում են նաև հիմա, բայց բավականին հազվադեպ։
Բազմաթիվ մշակույթներում  կա այսպիսի ավանդույթ, որ փեսացուն պետք է հարսի հորից թույլտվություն խնդրի՝ մինչ աղջկան կառաջարկի իր ձեռքն ու սիրտը։
Ամբողջ աշխարհում բազմաթիվ մշակույթների համար ընդհանրական է առաջարկության հարմարեցումը հատուկ առիթների կամ տոնական այլ իրադարձությունների հետ։


== Ծանոթագրություններ ==


== Արտաքին հղումներ ==
Ամեն ինչ հարսանիքի մասին։ Ձեռքի և սրտի առաջարկություն. ընտանիք ստեղծելու առաջին քայլը:
Ինչպե՞ս աղջկան ճիշտ առաջարկություն անել
Ռոմանտիկ գաղափարներ երկուսի համար։ Ձեռքի և սրտի առաջարկություն:
Ալանդ'Ուի է Սոսեյ

Ալանդ'Ուի է Սոսեյ (ֆր.՝ Alland'Huy-et-Sausseuil), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 259 մարդ, բնակչության խտությունը` 29.74 մարդ/կմ²։ Բնակավայրը զբաղեցնում է 8.71 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 118-ը, իսկ ոչ ակտիվները` 34։ Ակտիվության ցուցանիշը կազմում է 77,6 %։ 118 աշխատունակ մարդկանցից աշխատել է 107 անձ (57 տղամարդ և 50 կին)։ Գործազուրկ են եղել 11 անձ (5 տղամարդ և 6 կին)։ 34 անաշխատունակներից 8-ը եղել են աշակերտներ կամ ուսանողներ, 12-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թերեզա Հերերայի գավաթ

Թերեզա Հերերայի գավաթ, ընկերական ֆուտբոլային մրցաշար, որը կազմակերպվում է իսպանական «Դեպորտիվոյի» կողմից։ Գավաթի խաղարկությունը տեղի է ունենում «Էստադիո Ռիազոր» մարզադաշտում։ Մրցաշարը կայանում է օգոստոսի երկրորդ կեսին։ Գավաթի խաղարկությունը տեղի է ունենում և տղաների և աղջիկների միջև։


== Պատմություն ==
Առաջին անգամ գավաթի խաղարկությունը տեղի է ունեցել 1946 թվականին։ Այդ հանդիպմանը մասնակցել են Սևիլյան և Ատլետիկ Բիլբաոն, Սևիլյան հաղթել է 3-2 հաշվով։


== Եզրափակիչներ ==


== Աղջիկների մրցաշար ==
2013 թվականից սկսած գավաթի խաղարկությունը կազմակերպվում է նաև աղջիկների միջև։ 2013 թվականին իսպանական Վիկտորիան 3-0 հաշվով հաղթել է Օրզանին.։ 2014 թվականին նույն Վիկտորիան արդեն 2-1 հաշվով հաղթել է պորտուգալական Բոավիստաին։ 2015 թվականին Ռայո Վալեկանոն 7-0 հաշվով հաղթել է Վիկտորիային։


== Աղջիկների եզրափակիչեր ==


== Ակումբների գավաթները ==


=== Տղաներ ===


=== Աղջիկներ ===


== Տես նաև ==
Կոլոմբինո գավաթ


== Ծանոթագրություններ ==


== Արտաքին հղումներ ==
Web Teresa Herrera Archived 2012-06-30 at Archive.is
International Friendlies of Real Madrid CF 1902-Now
Էբերմանսդորֆ

Էբերմանսդորֆ (գերմ.՝ Ebermannsdorf), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 2445 մարդ (ըստ 2010 թվականի դեկտեմբերի 31-ի)։ Տարածքը 45,39 կմ² է։ Պաշտոնական կոդ՝ 09 3 71 118։


== Ծանոթագրություններ ==


== Արտաքին հղումներ ==
Պաշտոնական էջ
Սուրբ Նիկողայոս եկեղեցի (Բոգդանով)

Սուրբ Նիկողայոս եկեղեցի (Նիկողայոս Հրաշագործ եկեղեցի, Նիկողայոսի եկեղեցի, Սուրբ Նիկողայոս տաճար, ռուս.՝ Церковь Николая Чудотворца, Никольская церковь, Свято-Никольский храм), ուղղափառ տաճար Ռուսաստանի Դաշնության Ռոստովի մարզի Բոգդանով խուտորում։ Ենթարկվում է Շախտիի և Միլլերովոյի թեմին։
Եկեղեցու հասցեն՝ Ռուսաստան, Ռոստովի մարզ, Կամենսկի շրջան, Բոգդանով խուտոր։


== Պատմություն ==

Սուրբ Նիկողայոս եկեղեցին կառուցվել է 1891 թվականին։ Սա Ռոստովի մարզի Կամենսկի շրջանի այն չորս եկեղեցիներից մեկն է, որոնք պահպանվել են 1917 թվականի Հոկտեմբերյան հեղափոխությունից հետո։
Խորհրդային ժամանակաշրջանում տաճարը փակվել է։ Այն բացվել է 1943 թվականին, խուտորը գերմանացիներից ազատագրելուց հետո։ Ծիսակատարություններն այնտեղ անցկացվել են մինչև 1962 թվականը, երբ սկսվել են եկեղեցու «խրուշչովյան» հետապնդումները։ Եղել են եկեղեցին քանդելու անհաջող փորձեր, բայց այն վերածվել է Կիրովի անվան կոլտնեսության պահեստի։ Խորհրդային կուսակցական գործիչ Սերգեյ Կիրովի հուշարձանը մինչ օրս կանգնած է տաճարի մոտ։
Երրորդ անգամ եկեղեցին բացվել է 1990 թվականին։ Այն վերականգնելու գործում օգնություն են ցուցաբերել Գունդորովսկի գյուղի կազակները։ Վերականգնելու գործում օգնել է նաև ծնունդով հարևան Խոբոտոկ խուտորից, այժմ՝ սանկտպետերբուրգցի կրկեսային արտիստ, Ռուսաստանում գրամոֆոնների առաջին մասնավոր թանգարանի ստեղծող Վլադիմիր Դերյաբկինը։


== Ծանոթագրություններ ==


== Արտաքին հղումներ ==
Хутора Богданова Николаевская церковь
Никольская церковь хутора Богданов
Каменские храмы
Իտակի

Իտակի (հուն․՝ Ιθάκη ή Βαθύ), փոքր քաղաք Հունաստանում։ Գտնվում է ծովի մակարդակից 10 մ բարձրության վրա՝ Իթակե կղզու կենտրոնում՝ նավահանգստի ափին։ Նավահանգստում է գտնվում Լազարետո կղզին։ Իտակի քաղաքը հանդիսանում է համանուն համայնքի և Հոնիական կղզիների վարչական կենտրոնը։ Ըստ 2011 թվականի տվյալների՝ բնակչությունը կազմում է 1920 մարդ։
Նույնացվել է Ֆորկի նավահանգստի հետ, որը հիշատակվել է Հոմերոսի «Ոդիսական»-ում։
1797 թվականին Նապոլեոնի ֆրանսիական զորքերը գրավել են կղզին և 1807 թվականին Իտակիում կառուցվել է ամրոց։ 1953 թվականի երկրաշարժի ժամանակ քաղաքը ավերվել է։
Իտակիում է գտնվում Վատիի հնագիտական թանգարանը, Ստավրոսի հնագիտական հավաքածուն և Ծովային ազգագրական թանգարանը (Ναυτικό-Λαογραφικό Μουσείο Ιθάκης, Ν.Λ.Μ.Ι.):


== Իտակիի համայնք ==
Իտակիի համայնքային միության մեջ է մտնում Աետոս գյուղը և 10 կղզի։ Ըստ 2011 թվականի տվյալների՝ բնակչությունը կազմում է 1936 մարդ։ Մակերեսը 42197 կմ² է։


== Բնակչություն ==


== Ծանոթագրություններ ==
Բարենցի ծով

Բարենցի ծով (նորվ.՝ Barentshavet, մինչ 1853 թվականը՝ Մուրմանսկի ծով, Մուրման), Հյուսիսային սառուցյալ օվկիանոսի ծայրամասային ծով՝ Եվրոպայի հյուսիսային ափի և Շպիցբերգեն, Ֆրանց Յոսիֆի երկիր և Նոր երկիր կղզիների միջև։
Ողողում է Ռուսաստանի և Նորվեգիայի ափերը։ Արևմուտքում սահմանակցում է Նորվեգական ծովին, հարավում՝ Սպիտակ ծովին, արևելքում՝ Կարայի ծովին։ Մակերեսը 1 424 000 կմ² է, գերակշռող խորությունը 360-400 մ, առավելագույնը՝ 600 մ։ Խոշոր կղզին Կոլգուևն է։
Ծովն է թափվում Պեչորա գետը։ Գլխավոր նավահանգիստներն են Մուրմանսկը և Վարդյոն։


== Անվանում ==
Կոչվել է ի պատիվ հոլանդացի ծովագնաց Վիլեմ Բարենցի, որը 1594֊1997 թվականներին հետազոտել է այն՝ երեք անգամ փորձելով Հյուսիսային ծովային ուղիով անցնել Ատլանտյան օվկիանոսից Խաղաղ օվկիանոս, բայց նրան այդ չհաջողվեց, իսկ ինքն էլ զոհվեց Նոր երկիր կղզու հյուսիսային ափի մոտ։


== Ծանոթագրություններ ==
Նատալյա Ալմադա

Նատալյա Ալմադա (1974, Մեխիկո, Մեքսիկայի Միացյալ Նահանգներ), մեքսիկացի-ամերիկացի ռեժիսոր, լուսանկարիչ։


== Կենսագրություն ==
Ուսանել է և՛ Մեքսիկայում, և՛ ԱՄՆ-ում։ Ավարտել է Ռոդ Այլենդի դիզայնի դպրոցը։ 2012 թվականին արժանացել է MacArthur ծրագրի կրթաթոշակի։ Նրա ռեժիսորական գործունեությունը ներառում է «Ջրի միակ ունեցվածքը կատարյալ հիշողությունն է» համաշխարհային ճանաչման արժանացած կարճամետրաժ փորձարարական ֆիլմը և «Մյուս կողմում» մրցանակակիր լայնամետրաժ վավերագրությունը՝ ներգաղթի և թմրավաճառքի մասին։ Ալմադայի աշխատանքները ցուցադրվել են Սանդենսի կինոփառատոնում, Նյու Յորքի Ժամանակակից արվեստի թանգարանում, Ուիթնիի բիենալեում, ինչպես նաև՝ ARTE-ով և PBS-ով։ Ալմադան ապրում և ստեղծագործում է Մեխիկոյում և Բրուքլինում։


== Ֆիլմեր ==
Հսկիչը, 2012
Մոմակալը, 2011
Գեներալը, 2009
Մյուս կողմում, 2005
Ջրի միակ ունեցվածքը կատարյալ հիշողությունն է, 2001


== Ծանոթագրություններ ==


== Արտաքին հղումներ ==
Նատալյա Ալմադայի մասին imdb.com կայքում
2009 Jacqueline Donnet Emerging Documentary Filmmaker Award: Transcending Borders: Natalia Almada
Կալատրավա լա Վիեխա

Կալատրավա լա Վիեխա (իսպ. Calatrava la Vieja), միջնադարյան կառույց է Իսպանիայում։ Այժմ համարվում է Հնագիտական Պարկի մաս, գտնվում է Կաստիլիա-Լա Մանչայի ինքնավար համայնքի կազմում։ Կալատրավան Ուշ միջնադարում Գուադիանա գետի հովտի միակ նշանավոր քաղաքն էր։
Անունը ծագում է (Արաբ.: قلعة رباح‎, տրանսլիտ. Qalʿat Rabāḥ, ‎) մի արաբ ազնվականի անունից,ով իշխել է այդտեղ 8-րդ դարում,թեև որպես ամրոց այն հիշատակվում է ավելի վաղ, դեռ Իբերիական ժամանակներից։


== Պատմություն ==
Տեղամասի մասին հիշատակությունները վերաբերում են 785 թվականին։ 853 թվականին,երբ այն հակամարտության պատճառ էր Տոլեդոյի մուսուլմանների և Կորդովայի ամիրայության միջև, գրեթե հիմնովին ավերվել է, սակայն հետագայում վերակառուցվել է։ Ամրոցը վերակառուցել է Ալ-Հաքմանը, Մուհամմադ Առաջինի եղբայրը:Այն դարձել է տարաածաշրջանի կենտրոն։ Կորդովայի Խալիֆայության անկման ողջ շրջանում ամորցը ձեռք բերելու համար մրցակցության մեջ էին Թաիֆայի թագավորությունները՝ Սևիլիայի,Կորդովայի և Տոլեդոյի իշխանությունները:1147 թվականին Կալատրավան գրավվեց Ալֆոնսո 7-րդի կողմից՝դառնալով Ռեկոնկիստայի այդ փուլի ամենահեռավոր քրիստոնեական կենտրոնը:Ամրոցը գտնվում էր Տաճարականների միաբանության  պաշտպանության ներքո, սակայն  այն անհուսալի էր, ուստի Սանչո 3-րդ Կաստիլը առաջարկ արեց, որ ամրոցը կնվիրի նրան, ով կկարողանա այն պաշտպանել Մավրերից:Դիեգո Վելասքեզ անունով մի միաբան,ով մինչ կուսակրոն դառնալը ռազմիկ էր եղել՝ոգևորվելով ընդունեց առաջարկը։ Սանչոն նրան տվեց արտոնություն, և, կազմակերպելով բանակ՝ Տոլեդոյի արքեպիսկոպոս Խուան Երկրորդի աջակցությամբ կարողացավ 1158 թվականին հաջողությամբ ամրոցը պաշտպանել Մավրերի հարձակումներից։
15-րդ դարում,երբ Կալատրավայի իշխանը իր բնակավայրը տեղափոխեց Կարիոն դե Կալատրավա։


== Պատկերասրահ ==

		
		
		
		
		


== Ծանոթագրություններ ==
(Իսպաներեն) Galería Fotográfica en www.ciudad-real.es Archived 2008-05-18 at the Wayback Machine.
(Իսպաներեն) Parque Arqueológico Alarcos-Calatrava (Red de Parques Arqueológicos de Castilla-La Mancha) Archived 2009-01-31 at the Wayback Machine.
(Իսպաներեն) Calatrava La Vieja en www.nrtarqueologos.com Archived 2008-10-08 at the Wayback Machine.
(Իսպաներեն) Descripción detallada y extensa galería fotográfica en www.castillosnet.org Archived 2008-05-16 at the Wayback Machine.
Eduardo Manzano Moreno, La frontera de al-Andalus en época de los Omeyas Madrid: CSIC, 1991, pág. 168.
Abu Tammam ibn Rabah, El cálamo del poeta, ed. de Teresa Gárulo, Madrid: Hiperión, 2008.
Abundante información del castillo y geocaching en el yacimiento de Calatrava la Vieja
Վալերա Ֆրատա

Վալերա Ֆրատա (իտալերեն՝ Valera Fratta), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 1208 մարդ։ Խտությունը կազմում է՝ 151 մարդ/կմ²։ Տարածքը՝ 8 կմ²։ Էլեկտրոնային փոստ՝ 26859։ Հեռախոսային կոդ՝ 0371։
Կոմունայի հովանավորն է Վերոնայի եպիսկոպոս Զենոնը։ Տոնը նշվում է հոկտեմբերի երրորդ կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հէռախոս. 0371 99000
Էլեկտրոնային փոստ. comunevalerafratta@virgilio.it
Պաշտոնական կայք. http://www.comuni-italiani.it/098/059/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մաքի (Երկրորդ համաշխարհային պատերազմ)

Մաքի (ֆր.՝ maquis - մշտադալար փշոտ դժվարանցանելի թփուտներ), 1939-1945 թվականների երկրորդ համաշխարհային պատերազմի տարիներին Ֆրանսիայի Դիմադրության շարժման (ռեզիստանս) գյուղական պարտիզանական ջոկատների անվանումներից։ Մաքին գործել է ֆրանսիական կոմկուսի կազմակերպած Դիմադրության շարժման կազմում։ Շարժմանը մասնակցել են Ֆրանսիայի ազգային հայրենասիրական ուժերը, այդ թվում նաև ֆրանսահայերը։ Հայտնի է Փարիզում գործած մարտական ինտերնացիոնալ խումբը, որի ղեկավարն էր բանաստեղծ Միսաք Մանուշյանը։
Վարոշա

Kıbrıs turk devetı Վարոշա (հուն․՝ Βαρώσια, թուրքերեն՝ Maraş), քաղաք-ուրվական Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո քաղաքը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների քաղաքում մարդ չի բնակվում։


== Ծանոթագրություններ ==
Տալիցկի Չամլիկ

Տալիցկի Չամլիկ (ռուս.՝ Талицкий Чамлык), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիա Գևորգյան

Մարիա Գևորգյան (դեկտեմբերի 21, 1994(1994-12-21), Երևան, Հայաստան), հայ շախմատիստուհի, կանանց գրոսմայստեր։ Հայաստանի շախմատի կանանց հնգակի չեմպիոն (2016, 2017, 2019, 2020, 2023)։ Շախմատի Հայաստանի կանանց հավաքականի անդամ։


== Շախմատային կարիերան ==
Մարիա Գևորգյանը ծնվել է 1994 թվականին։ Շախմատ խաղալ սովորել է պապիկից՝ մարզական լրագրող Դերենիկ Գևորգյանից։ Երեք տարեկանում գիտեր խաղաքարերը և նրանց քայլերը։ Յոթ տարեկանից հաճախել է շախմատի մարզադպրոց, իսկ հետո՝ շախմատի ակադեմիա։ Եղել է Վահան Խաչատրյանի, Արսեն Եղիազարյանի սանը։ Այժմ մարզվում է Էրեբունու շախմատի դպրոցում՝ գրոսմայստեր Հրայր Սիմոնյանի մոտ։ 2014 և 2015 թվականներին եղել է Հայաստանի շախմատի կանանց փոխչեմպիոն։ 2016 թվականին Հայաստանի շախմատի կանանց 71-րդ առաջնությունում 9 հնարավորից վաստակել է 8,5 միավոր և մրցաշարի ավարտից 1 տուր առաջ դարձել չեմպիոնուհի՝ միաժամանակ ընդգրկվելով Հայաստանի շախմատի կանանց հավաքականի կազմում։
2017 թվականի հունվարին Մարիան, 9 հնարավորից վաստակելով 6½ միավոր, կրկին հռչակվեց Հայաստանի չեմպիոնուհի՝ պահպանելով իր տեղը Հայաստանի հավաքականի կազմում։
2019 թվականի հունվարին Մարիան, 8 հնարավորից վաստակելով 7 միավոր, երրորդ անգամ դարձավ հանրապետության չեմպիոնուհի։
2020 թվականին, 9 հնարավորից վաստակելով 8 միավոր, նա ևս մեկ անգամ նվաճեց Հայաստանի չեմպիոնուհու տիտղոսը։
Հայաստանի չեմպիոնի կոչումը հինգերորդ անգամ Մարիան նվաճեց 2023 թվականի հունվարի 21-ին՝ 9 հնարավորից վաստակելով 7 միավոր։

Մասնակցել է միջազգային բազմաթիվ մրցաշարերի։


== Ծանոթագրություններ ==
Երմակի (գյուղ, Կրասնինսկի շրջան)

Անվան այլ կիրառումների համար տե՛ս՝ ԵրմակիԵրմակի (ռուս.՝ Ермаки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեզ կարգին պահի՛ր

«Քեզ կարգին պահի՛ր», 1951 թվականին նկարահանված ամերիկյան կինոնկար, որի ռեժիսորը և համասցենարիստը Ջորջ Բեքն է, իսկ գլխավոր դերերը կատարել են Ֆարլի Գրեյնջերը և Շելլի Ուինթերզը. թողարկվել է RKO Radio Pictures կինոընկերության կողմից։


== Սյուժե ==
Բիլլը (Ֆարլի Գրեյնջեր) մոռանում է Քեյթի (Շելլի Ուինթերսի) հետ ամուսնության տարեդարձի մասին մինչև վերջին րոպեն, երբ մի փոքրիկ շուն սկսում է հետևել նրան և նրա գործերը ձախողվում են։ Բիլլիին հետապնդում են ոստիկանությունը, մաքսանենգները, կեղծարարները և մարդասպանները, ինչպես նաև բռնվում է զոքանչի կողմից։


== Դերերում ==
Ֆարլի Գրեյնջերը Ուիլյամ Կալհուն «Բիլլ» Դեննիի դերում
Շելլի Ուինթերզը  Քեյթ Դեննի դերում
Ուիլյամ Դեմարեստը սպա Օ'Րյանի դերում
Ֆրենսիս Լ. Սալիվանը Ֆեթ Ֆրեդինի դերում
Մարգալո Ջիլմորը մոր դերում
Լոն Չեյնի կրտսերը Փինքիի դերում
Հանս Քոնրիդը Ջիլլի դ Բլեյդի դերում
Էլիշա Կուկ կրտսերը Ալբերտ Ջոնասի դերում
Գլեն Անդերսը Փիթ դ Փուշերի դերում
Ալեն Ջենկինսը Փլեյնքոութսմենի դերում
Շելդոն Լեոնարդը Շորտվեյվ Բերտի դերում
Մարվին Կապլանը Մաքս դ Ամբրելայի դերում
Արչին ինքն իր դերում
Հենրի Քորդենը Նումիի դերում


== Արտադրություն ==
Ֆիլմը գրվել է չորս օրվա ընթացքում և ի սկզբանե նախատեսված է եղել Քերի Գրանտի համար։


== Սաունդթրեք ==
«Քեզ կարգին պահի՛ր»


== Ընդունելություն ==
Ֆիլմը շահութաբեր էր։


== Ծանոթագրություններ ==


== Արտաքին հղումներ ==
«Քեզ կարգին պահի՛ր»(անգլ.) ֆիլմը Internet Movie Database կայքում
Սագարեջո

Սագարեջո (վրաց.՝ საგარეჯო), քաղաք (1962-ից) Վրաստանի Կախեթի մարզում՝ մայրաքաղաք Թբիլիսիից 31 կմ արևելք, Թբիլիսի-Սղնախ մայրուղու վրա հարավահայաց լեռնալանջին։ Հանդիսանում է համանուն շրջանի վարչական կենտրոն։ Բնակչությունը՝ ▼10 336 մարդ (2022)։


== Տես նաև ==
Սագարեջոյի Սուրբ Աստվածածին եկեղեցի


== Ծանոթագրություններ ==
(7087) Լևոտսկի

(7087) Լեվոտսկի (անգլ.՝ Lewotsky), աստերոիդ աստերոիդների գոտի ներքին մասում։ Հայտնաբերվել է 1991 թվականի հոկտեմբերի 13-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,956261 ա. մ., առավելագույնը մոտենում է 1,7585 ա. մ. հեռավորության վրա և հեռանում 2,154 ա. մ.։ Արեգակի շուրջ մեկ ամբողջական պտույտ է կատարում 999,4 երկրային օրվա ընթացքում, իր ուղեծրով շարժվելով միջինում 0,360217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,55° անկյուն։
Լեվոտսկի աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7087) Լեվոտսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրաշենի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Կրաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==